СОВЕТ НА ОПШТИНА КИЧЕBO

Бр. 08-2699/2

29.10.2024 година

К и ч е в о

 **З А П И С Н И К**

Од одржаната 41-та редовна седница на Советот на Општина Кичево на ден 29.10.2024 година во просториите на Советот на Општина Кичево со почеток во 10 часот

Седницата во 10 часот ја отвори и со неа раководеше Претседателот на Советот на Општина Кичево Скендер Џабири, а присутни беа и советниците: Ќамер Клоси, Дренуше Далипи, Филип Митрески, Михајло Данилоски, Виолета Спасеноска, Олгица Попоска, Игор Стојаноски, Даниела Попоска, Анто Трајаноски, Тефик Лутвиу, Валентина Лазаревска, Бојан Стојкоски, Иванчо Божиноски, Виктор Алексоски, Сибел Туфекџи, Абдула Сејдини, Фортеса Сејдини, Арѓент Асани, Валбона Адили Емини, Рамазан Зулбеари. На седницата беше присутен и новиот советник Неџби Дервиши.

Отсутен беше советникот: Миѓен Зендели.

На седницата беа присутни и Анета Настеска- Секретар на општината, Валдет Селими, Бурим Кадриу, Сабедин Емини, Димче Милоски -претставници од општинската администрација и новинар од ,,Ускана“.

**Претседателот на советот** го стави на усвојување Записникот од 39 седница на советот одржана на 30.09.2024 г. и истиот се усвои со 20 гласа ЗА, ПРОТИВ (нема), ВОЗДРЖАНИ (нема).

Потоа, **Претседателот на советот** го стави на усвојување и Записникот од 40 седница на советот одржана на 09.10.2024 г. и истиот се усвои со 20 гласа ЗА, ПРОТИВ (нема), ВОЗДРЖАНИ (нема).

**Претседателот на советот** за оваа седница го предложи следниот:

 **Д Н Е В Е Н Р Е Д**

1.Верификација на мандатот од новиот член на Советот на Општина Кичево.

-Извештај од Верификациона комисија

-Потпишување на свечена изјава

2.Предлог Одлука за кофинансирање за проект за поврзување на локални патишта.

3. Предлог Акционен план за Локално-економски социјален совет (ЛЕСС) на Општина Кичево за 2025 година.

4. Предлог Одлука за давање согласност за поднесување на Предлог за експропријација за КО Кичево 3.

5. Предлог Одлука за давање согласност за поднесување на Предлог за експропријација за КО Кичево 5.

6. Предлог Одлука за давање согласност за поднесување на Предлог за експропријација за КО 9.

7. Предлог Одлука за именување член на Управниот одбор во ЈП ,,Комуналец“ Кичево.

8. Предлог Одлука со која се утврдува дека ќе се донесе измена на детален урбанистички план за дел од населба ,,Подварош„ Кичево заради вклопување на бесправен објект.

9. Разно.

 **Претседателот на советот** отвори расправа, а збор зеде:

**Валентина Лазаревска**- Ги поздрави присутните и информира дека има забелешка во врска со доставените материјали за 7 точка од дневниот ред. Во македонскиот дел во одлуката стоело само името на членот кој се предлага за Управниот одбор на ЈП,,Комуналец“, а во албанскиот дел стоеле членовите на целиот Управен одбор. Праша дали е направена техничка грешка во албанскиот дел.

**Претседателот на советот**- Информира дека тоа било техничка грешка и дека таа ќе се исправи.

**Претседателот на советот** го стави на усвојување предложениот Дневниот ред за оваа седница и истиот се усвои со 20 гласа ЗА. ПРОТИВ (нема). ВОЗДРЖАНИ (нема).

**1.ПРВА ТОЧКА**: Верификација на мандатот од новиот член на Советот на Општина Кичево.

-Извештај од Верификациона комисија

-Потпишување на свечена изјава

**Претседателот на советот** даде пауза и предложи да се повлече Верификационата комисија и го разгледа Уверението од Општинската изборна комисија за новиот член на советот.

По паузата седницата продолжи и **Претседателот на Верификационата комисија Дренуше Далипи** го прочита Извештајот од комисијата во кој се констатира дека нема никакви забелешки по идентитетот на членот на советот Неџби Дервиши, a немало ни никакви други законски пречки. Предложи да се усвои Извештајот од страна на советот.

**Претседателот на советот** го стави на усвојување Извештајот од Верификационата комисија и истиот се усвои со 20 гласа ЗА. ПРОТИВ (нема). ВОЗДРЖАНИ (нема). Потоа, Претседателот на советот го повика новиот член на советот Неџби Дервиши да ја прочита свечената изјава.

**Председателот на советот**- Информира дека новиот член на советот е професор по физичка култура, тренер во клуб за карате и меѓународен судија. Истакна дека тој можел да придонесе и тука во локалната самоуправа и му посака успешна и плодна работа.

**2. ВТОРА ТОЧКА**: Предлог Одлука за кофинансирање за проект за поврзување на локални патишта.

**Бурим Кадриу**- Информира дека се работело за кофинансирање на општината за проект за реконструкција на улицата ,,Рудничка“, за кој имало гранд од Светска банка и Министерсвото за транспорт и врски. За да се заврши проектот општината требало да кофинансира и затоа советот требало да ја донесе оваа одлука. Истакна дека општината е подготвена да кофинансира, а светска банка, откако советот ќе ја донесе одлуката ќе одлучела дали ќе прифати или не.

**Игор Стојаноски**- Праша за кој дел се работи, дали за дел од улицата или за целата улица.

**Бурим Кадриу**- Информира дека улицата од православните гробишта до магистралниот пат била реконструирана порано, а сега се работело од кружниот тек до павославните гробишта или негде 600 метри целосна реконсрукција.

**Игор Стојаноски**- Информира дека е потребна во овој момент таа реконструкција и предложи во следниот буџет на општината да се предвиди делот од гробиштата до магистралниот пат со Прилеп. Исто така да се реши јавната депонија, која ја имало таму, а и градскиот шут. Истакна дека со тоа бил запознат и ,,Комуналец“ кој редовно го чистел ѓубрето, но за 24 часа повторно се правела депонија . Побара да се реши тој проблем, да се стават 3-5 контињери и тоа да се среди да не биде градска депонија.

**Сабедин Емини**- Информира дека проектот за ,,Рудничка“ бил пред 2 години, а годинава бил за сообраќајниот дел и се работело на тоа. Работата била во завршна фаза и требало да се доврши. Имало проект за реконструкција и од кружниот тек, но тоа ќе било следната година.

**Михајло Данилоски**- Информира дека и советниците од ВМРО ДПМНЕ ќе даде подршка за капиталниот проект и се надева дека рокот ќе се испочитува и навреме ќе се завршела работата таму.

**Претседателот на советот** ја стави на усвојување Предлог Одлуката за кофинансирање за проектот за поврзување на локални патишта и истата се усвои со 22 гласа ЗА. ПРОТИВ (нема). ВОЗДРЖАНИ (нема).

**3. ТРЕТА ТОЧКА**: Предлог Акционен план за Локално-економски социјален совет (ЛЕСС) на Општина Кичево за 2025 година

**Дејан Илијоски**- Информира дека ЛЕСС е основан 2016 година, а потоа го образложи Акциониот план за 2025 г.

**Валентина Лазаревска**- Побара ЛЕСС за нејзината работа да го известува советот со полугодишни извештаи, а со тоа ќе се зголемела и шансата за исолнување на нејзините цели. Праша дали средствата кои ги предвиделе биле доволни за настаните и форумите кои ги имале предвидено.

**Дејан Илијоски**- Информира дека квартално можеле да известуваат со извештаи, а ако омале потреба од финансиски средсва тие ќе се обезбедат со ребаланс на буџетот.

**Претседателот на советот** го стави на усвојување Предлог Акциониот план за Локално-економски социјален совет (ЛЕСС) на Општина Кичево за 2025 година и истиот се усвои со 22 гласа ЗА. ПРОТИВ (нема). ВОЗДРЖАНИ (нема).

**4.ЧЕТВРТА ТОЧКА**: Предлог Одлука за давање согласност за поднесување на Предлог за експропријација за КО Кичево 3.

**Сабедин Емини**- Информира дека се работи за отварање на улица, а со самото тоа ќе се развие и населбата.

**Иванчо Божиноски**- Праша, бидејќи за да се отвори улицата било потребно пристап кон парцела 2572/3, дали корисникот според урбанистичкиот план, може да пристапи од друг пат, од друга парцела.

**Сабедин Емини**- Информира дека неможело да се пристапи од друга парцела освен од таа.

 **Претседателот на советот** ја стави на усвојување Предлог Одлуката за давање согласност за поднесување на Предлог за експропријација за КО Кичево 3 и истата се изгласа со 15 гласа ЗА, 6 гласа ПРОТИВ и ВОЗДРЖАНИ (нема).

Поради грешка во броењето на гласовите Претседателот на советот даде пауза од 15 минути.

По паузата седницата продолжи.

**Претседателот на советот**- Информира дека советниците треба да знаат дека со одлуките на советот треба да излезат во пресрет на граѓаните, тие да не се оштетат. На секој кој имал законско право требало да му се дозволи тоа да го реализира, да не се попречува. Потребно е да не се влијае лично и политички, туку да се работи во интерес на граѓаните.

**Абдула Сејдини**- Информира дека комисијата за урбанизам не одржала состанок, но тука имало овластени лица кои можеле да објаснат за тоа. Побара од Сабедин уште еднаш подетално да образложи, со цел тие да знаат за што ќе гласаат.

**Сабедин Емини**- Информира дека со донесувањето на урбанистички план ќе се гледало да се отвори улица таму каде имало потреба за тоа. Ако парцелата била во државна сопственост, за тоа немало проблем. Но кога е во сопственост на физичко лице потребно било да се пристапи како во овој случај со експропријација.

**Абдула Сејдини**- Праша дали е предвидено улица со планот.

**Сабедин Емини**- Информира дека е предвидено улица, но дел (парцела) била во приватна сопственост и потребно било да се експропроира. Потребно било да се експропроираат 186 м2, а 1м2 се вреднувал со 60 евра. Така морало да се постапи согласно законот. Документите важеле 6 месеци и ако не се усвои, за тоа ќе требало повторно дополнителни трошоци.

**Абдула Сејдини**- Праша бидејќи се работи за отварање на улица, дали улицата ќе се отвари за 1-2 семејства или за повеќе семејства.

**Сабедин Емини**- Информира дека се работи за дел од улица, а не за цела улица што требало да се реализира. Истакна дека не се работело за едно лице кое барало да се отвори улицата, туку за 10 градежни парцели кои ќе ја користат.

**Претседателот на советот**- Информира дека не требало да се одолговлекува и да им се нанесува штета на граѓаните, туку потребно е да им се олесни.

**Иванчо Божиноски**- Информира дека пред 6 месеци покажале колегијалност и оваа точка не поминала. Сега сметал дека згрешил. Сопствениците можеле судски да побараат да се оствари тоа, со право на службеност или судот може да им наложи експропријација. Бидејќи Вале е лично засегната со тоа и предложи лично да стапи во контакт со сопствениците на недвижностите и да го остварат правото. Истакна дека на нејзината парцела според планот немало предвидено градба. Предложи Одлуката да се изгласа.

**Претседателот на советот** -Информира дека поради грешката во броењето на гласовите, повторно ја става на усвојување Предлог Одлуката за давање согласност за поднесување на Предлог за експропријација за КО Кичево 3 и истата не се усвои со 11 гласа ЗА. 9 гласа ПРОТИВ. 2 гласа ВОЗДРЖАНИ.

Претседателот на советот искажа жалење што свесно со нивните одлуки им се наштетува на граѓаните, поради лични интереси. Со тоа се попречувал и развојот на населбата и градот.

**5. ПЕТТА ТОЧКА**: Предлог Одлука за давање согласност за поднесување на Предлог за експропријација за КО Кичево 5

**Сабит Емини**- Информира дека се работело за експропријација на улица кај бензиската пумпа ,,Лукоил“ на патот за Охрид. Се работело за дел кај индустриска зона, а дел бил асфалтиран. Граѓанинот барал да ја реализира својата идеја за развој на лесна индустија. Се работело за вреднување од 20 евра по м2.

**Претседателот на советот** ја стави на усвојување Предлог Одлуката за давање согласност за поднесување на Предлог за експропријација за КО Кичево 5 и истата се усвои со 14 гласа ЗА. ПРОТИВ (нема). ВОЗДРЖАНИ (нема).

**6.ШЕСТА ТОЧКА**: Предлог Одлука за давање согласност за поднесување на Предлог за експропријација за КО 9

**Сабедин Емини**- Информира дека се работело за дел од улица во Горно Пашино. Истакна дека лицето било оштетено, бидејќи сопственикот пред него го попречил со потпорен зид. Комуналиите биле платени и таму било предвидено објект. Потребно било да му се овозможи пристап до парцелата. Предложи да е усвои, се работело за 544 м2 и вреднување од 20 евра за м2.

**Претседателот на советот** ја стави на усвојување Предлог Одлуката за давање согласност за поднесување на Предлог за експропријација за КО 9 и истата се усвои со 15 гласа ЗА. ПРОТИВ (нема). 7 гласа ВОЗДРЖАНИ.

**7.СЕДМА ТОЧКА**: Предлог Одлука за именување член на Управниот одбор во ЈП ,,Комуналец“ Кичево

**Секретарот на општината**- Информира дека се работи за пополнување на местото на еден член во Управниот одбор на ЈП,,Комуналец“, поради негова оставка. Информира дека имало измени и сега постапката за избор била олеснета. На огласот се пријавил само еден член, тој бил избран од надлежаната комисија и е предложен во Одлуката.

**Претседателот на советот** ја стави на усвојување Предлог Одлуката за именување член на Управниот одбор во ЈП ,,Комуналец“ Кичево и таа се усвои со 22 гласа ЗА. ПРОТИВ (нема). ВОЗДРЖАНИ (нема).

**8.ОСМА ТОЧКА**: Предлог Одлука со која се утврдува дека ќе се донесе измена на детален урбанистички план за дел од населба ,,Подварош„ Кичево заради вклопување на бесправен објект

**Димче Милоски**- Информира дека се работело за измена на планот, за да се вклопи бесправно изграден социјален објект.

**Претседателот на советот** ја стави на усвојување Предлог Одлуката со која се утврдува дека ќе се донесе измена на детален урбанистички план за дел од населба ,,Подварош„ Кичево заради вклопување на бесправен објект и истата се усвои со 22 гласа ЗА. ПРОТИВ (нема). ВОЗДРЖАНИ (нема).

**9.ДЕВЕТА ТОЧКА: Разно**

Претседателот на советот информира дека имало поднесено 1 барање и истото го прочита.

1.Барање од жителите на Урбаната заедница од ,,Иванидол“ ул.,,Тренко Тасески“ за изнаоѓање на трајно решение за чистење на речното корито на долот (реката) во должина од околу 50 метри, за да се спречи излевањето на реката. Кон барањето имаше приложено и слики како доказ.

**Претседателот на советот** предложи барањето да се достави до Секторот за комунални дејности, за да постапи по него и да им се излезе во пресрет на граѓаните.

**Валентина Лазаревска**- Информира дека од МЗ Видрани било поднесено барање од 24.10.2024 г. праша до каде е со него.

**Валдет Селими**- Информира дека тоа барање ќе биде разгледано на следната седница.

 Бидејќи, никој друг не се јави за збор, а со тоа беше исцрпен и дневниот ред за оваа седница, Претседателот на советот ја затвори седницата во 11 часот и 45 минути.

 Совет на општина Кичево

 Записничар Претседател

Ленче Србиноска Скендер Џабири